Valstybės ir savivaldybių įstaigų

darbuotojų pareigybių aprašymo metodikos

priedas

|  |  |
| --- | --- |
|  | PATVIRTINTA  Šiaulių miesto savivaldybės  socialinių paslaugų centro  direktorės 2017-02-20  įsakymu Nr. 32 |

**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

**PAREIGYBĖS APRAŠYMAS**

**I. PAREIGYBĖ**

1. Socialinis darbuotojas (263506) yra specialistas.

(pareigybės pavadinimas, profesijos kodas)     (nurodoma pareigybės grupė)

2. Pareigybės lygis – A (A2).

(nurodoma, kuriam lygiui (A (A1 ar A2), B, C, D) priskiriama pareigybė)

3. Pareigybės paskirtis (jei yra) – teikti pagalbą globėjams (rūpintojams) ir įvakintojams.

4. Pareigybės pavaldumas (jei yra) – Centro direktoriui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. Pareigybės išsilavinimas – būtinas socialinių mokslų studijų srities ir socialinio darbo krypties ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

5.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais socialines paslaugas, jų teikimo organizavimą bei išmanyti raštvedybos taisykles.

**III. ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. viešina, skatina bei populiarina vaikų globą (rūpybą) šeimoje ir įvaikinimą, siekiant užtikrinti tinkamą vaiko globą (rūpybą), įvaikinimą ir vaiko priežiūrą;

6.2. organizuoja ir veda įvadinius mokymus būsimiems globėjams (rūpintojams) ir įtėviams pagal globėjų (rūpintojų) ir įtėvių įvadinių mokymų rengimo programą GIMK;

6.3. organizuoja ir veda tęstinius mokymus esamiems globėjams (rūpintojams) ir įtėviams pagal globėjų (rūpintojų) ir įtėvių tęstinių mokymų rengimo programą GIMK;

6.4. dalyvauja Vaiko teisių apsaugos skyriui atliekant globojamų (rūpinamų) vaikų globos (rūpybos) kokybės vertinimą;

6.5. dalyvauja globėjo parinkimo vaikui procese;

6.6. rengia ir teikia Vaiko teisių apsaugos skyriui įvertinimą:

6.6.1. dėl asmenų, pageidaujančių įvaikinti bei globoti vaikus, nesusietus giminystės ryšiais, pasirengimo tapti įtėviais (rūpintojais);

6.6.2. dėl asmenų, pageidaujančių įsivaikinti sutuoktinio (-ės) vaiką (-us);

6.6.3. dėl asmenų tinkamumo priimti vaiką laikinai svečiuotis šeimoje;

6.4.4. dėl artimų giminaičių tinkamumo globoti (rūpintis) vaiku (-ais);

6.7. rengia ir teikia Vaiko teisių apsaugos skyriui pervertinimą dėl vaiko būsimo globėjo (rūpintojo) ar įtėvio pasirengimo tapti vaiko globėju (rūpintoju) ar įtėviu;

6.8. organizuoja ir teikia metodinę, socialinę ir psichologinę pagalbą vaiko globėjams (rūpintojams) bei įvaikintojams individualių konsultacijų bei savipagalbos grupių užsiėmimų metu;

6.9. teikia konsultavimo paslaugas šeimynų dalyviams;

6.10. bendradarbiauja su Šiaulių miesto savivaldybės administracijos Vaiko teisių apsaugos skyriumi, įstatymų ir kitų teisės aktų nustatyta tvarka keičiasi informacija apie globėjus (rūpintojus), įtėvius;

6.11. bendradarbiauja su švietimo, medicinos, teisėsaugos institucijomis, kitų miestų ir rajonų vaiko teisių apsaugos tarnybomis, vaikų globos namais, kūdikių namais, nevyriausybinėmis organizacijomis ir kitomis suinteresuotomis institucijomis;

6.12. bendradarbiauja su kitų savivaldybių GIMK specialistais, teikiančiais globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas;

6.13. dalyvauja socialinių programų ir kitų socialinių priemonių rengime bei įgyvendinime;

6.14. rengia bei laiku pateikia ataskaitas apie suteiktas paslaugas socialinių programų koordinatoriui;

6.15. vykdo kitus Centro direktoriaus nurodymus.

**IV. ATSAKOMYBĖ**

7. Šias pareigas vykdantis darbuotojas atsako už:

7.1. netinkamą pareigybės aprašyme nurodytų funkcijų vykdymą;

7.2 už konfidencialios informacijos atskleidimą;

7.3. padarytą materialinę žalą;

7.4. darbo drausmės pažeidimus.

Susipažinau ir sutinku:

(Parašas)

(Vardas ir pavardė)

2017-02-20

(Data)